กีฬาเกียร์สัมพันธ์

กีฬาเกียร์สัมพันธ์ หรือ เกียร์เกมส์ เป็นการจัดการแข่งขันกีฬาของนิสิต นักศึกษาคณะวิศวกรรมศาสตร์จากทุกสถาบันทั่วประเทศไทย ซึ่งจัดโดยสหพันธ์นิสิตนักศึกษาวิศวกรรมศาสตร์แห่งประเทศไทย (สนวท.) และมีสถาบันต่าง ๆ หมุนเวียนกันเป็นเจ้าภาพจัดงาน

 ประวัติและความเป็นมา 
การแข่งขันกีฬาในหมู่คณะวิศวกรรมศาสตร์นั้นแต่เดิมเรียกว่า "กีฬา 8 เกียร์" (8 Gear) หมายถึงการแข่งขันกีฬาระหว่างสถาบันการศึกษาที่ทำการสอนในสาขาวิศวกรรมศาสตร์ มีอยู่ด้วยกัน 8 สถาบันโดยมีวัตถุประสงค์คือ ต้องการเสริมสร้างความสัมพันธ์กันระหว่างนิสิตนักศึกษา ในสาขาวิศวกรรมศาสตร์จากทุกสถาบัน ซึ่งก่อให้เกิดผลคือ

 มีการแลกเปลี่ยนทางด้านวิชาการมากขึ้น นำมาซึ่งระดับมาตรฐานทางการศึกษา
 เสริมสร้างจรรยาบรรณของการเป็นวิศวกรที่ดีในอนาคต

ดังนั้นพอจะกล่าวได้ว่า กีฬา 8 เกียร์ กำเนิดขึ้นเพื่อก่อให้เกิดความสามัคคีในหมู่วิชาการของชาติตั้งแต่ยังศึกษาอยู่นั้นเอง และก่อให้เกิดการรู้จัก เข้าใจกันของวิศวกรต่างสถาบัน ซึ่งเป็นผลดีในอนาคตในการร่วมมือกันทำงานอย่างมีประสิทธิภาพ เริ่มแรกของการแข่งขันกีฬานี้ สมาชิกที่เข้าร่วมการแข่งขันมีไม่ครบ 8 สถาบันจึงยังไม่เรียกว่าเกียร์ 8 สถาบัน ซึ่งในระยะบุกเบิกนั้นมีเพียง 4 สถาบันเท่านั้น อันได้แก่ มหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยขอนแก่น และมหาวิทยาลัยเชียงใหม่

และในระยะต่อมาก็มีสถาบันการศึกษาที่เปิดสอนสาขาวิศวกรรมศาสตร์เพิ่มอีก 4 แห่งและส่งนักกีฬาเข้าร่วมแข่งขันด้วย ทำให้การแข่งขันกีฬา 8 เกียร์สมบูรณ์ขึ้นและเรียกว่า กีฬา 8 เกียร์ มาโดยตลอด ซึ่งสถาบันการศึกษาที่เปิดสอนสาขาวิศวกรรมศาสตร์เพิ่มอีก 4 แห่งได้แก่ มหาวิทยาลัยสงขลานครินทร์ สถาบันเทคโนโลยีพระจอมเกล้า ทั้ง 3 วิทยาเขต คือวิทยาเขตธนบุรี วิทยาเขตลาดกระบัง และวิทยาเขตพระนครเหนือ (ในสมัยนั้นยังคงเป็นสถาบันเดียวกันอยู่) จึงเป็นจุดเริ่มต้นของการแข่งขันกีฬา 8 เกียร์อย่างสมบูรณ์

โดยสรุปแล้วสถาบันการศึกษาที่เข้าร่วมการแข่งขันกีฬา 8 เกียร์ ทั้ง 8 สถาบันมีดังนี้

 มหาวิทยาลัยเกษตรศาสตร์
 มหาวิทยาลัยขอนแก่น
 จุฬาลงกรณ์มหาวิทยาลัย
 มหาวิทยาลัยเชียงใหม่
 มหาวิทยาลัยสงขลานครินทร์
 มหาวิทยาลัยเทคโนโลยีพระจอมเกล้าพระนครเหนือ
 มหาวิทยาลัยเทคโนโลยีพระจอมเกล้าธนบุรี
 สถาบันเทคโนโลยีพระจอมเกล้าเจ้าคุณทหารลาดกระบัง

ในระยะต่อมาเมื่อมีความต้องการทางด้านวิศวกรรมศาสตร์เพิ่มมากขึ้น จึงทำให้สถาบันอื่น ๆ ได้เริ่มเปิดทำการสอนในสาขาวิศวกรรมศาสตร์ ทำให้ในระยะเวลาต่อมาก็มีสถาบันเพิ่มมากขึ้น ยังผลให้มีเกียร์เพิ่มมากขึ้น และมีความต้องการจะเข้าร่วมในการแข่งขันกีฬาดังกล่าว ทำให้รูปแบบของกีฬา 8 เกียร์ เปลี่ยนไปกลายเป็น ”กีฬาเกียร์สัมพันธ์” โดยมีสถาบันทีมีอยู่เดิมซึ่งอาจเปลี่ยนแปลงชื่อไปบ้างและสถาบันใหม่ที่เข้ามาใหม่ ปัจจุบัน มีมหาวิทยาลัยที่เข้าร่วมทั้งหมด 31 มหาวิทยาลัย

 สถาบันที่เข้าร่วม 

 จุฬาลงกรณ์มหาวิทยาลัย
 มหาวิทยาลัยกรุงเทพ
 มหาวิทยาลัยเกษตรศาสตร์
 มหาวิทยาลัยสงขลานครินทร์
 มหาวิทยาลัยขอนแก่น
 มหาวิทยาลัยเชียงใหม่
 มหาวิทยาลัยเทคโนโลยีพระจอมเกล้าธนบุรี
 มหาวิทยาลัยเทคโนโลยีพระจอมเกล้าพระนครเหนือ
 มหาวิทยาลัยเทคโนโลยีมหานคร
 มหาวิทยาลัยเทคโนโลยีราชมงคลธัญบุรี
 มหาวิทยาลัยเทคโนโลยีสุรนารี

 มหาวิทยาลัยธรรมศาสตร์
 มหาวิทยาลัยธุรกิจบัณฑิตย์
 มหาวิทยาลัยนเรศวร
 มหาวิทยาลัยบูรพา
 มหาวิทยาลัยมหิดล
 มหาวิทยาลัยแม่โจ้
 มหาวิทยาลัยรังสิต
 มหาวิทยาลัยรามคำแหง
 มหาวิทยาลัยศรีนครินทรวิโรฒ

 มหาวิทยาลัยศรีปทุม
 มหาวิทยาลัยศิลปากร
 มหาวิทยาลัยเกษมบัณฑิต
 มหาวิทยาลัยสยาม
 มหาวิทยาลัยหอการค้าไทย
 มหาวิทยาลัยอัสสัมชัญ
 มหาวิทยาลัยอุบลราชธานี
 สถาบันเทคโนโลยีปทุมวัน
 สถาบันเทคโนโลยีพระจอมเกล้าเจ้าคุณทหารลาดกระบัง
 มหาวิทยาลัยวลัยลักษณ์
 มหาวิทยาลัยมหาสาคาม

 การจัดการแข่งขัน 
สำหรับการแข่งขันกีฬา 8 เกียร์ (8 Gear) นั้น จัดมาทั้งหมด 14 ครั้ง ก่อนที่จะเปลี่ยนมาเป็นชื่อกีฬาเกียร์สัมพันธ์ เนื่องจากมีสถาบันเข้าร่วมมากยิ่งขึ้น โดยที่ผ่านมาได้มีสถาบันต่าง ๆ เป็นเจ้าภาพจัดงาน ดังนี้
 ครั้งที่  ปีที่จัด (พ.ศ.)  วันที่จัด  ชื่อการแข่งขัน  เจ้าภาพ  หมายเหตุ 1  2517   เกียร์ดงตาล   มหาวิทยาลัยเกษตรศาสตร์  2  2518   เกียร์สงขลาฯ  มหาวิทยาลัยสงขลานครินทร์  3  2523   เกียร์เชียงใหม่  มหาวิทยาลัยเชียงใหม่   4   2524   เกียร์ขอนแก่น  มหาวิทยาลัยขอนแก่น   5   2525   เกียร์ลาดกระบัง  สถาบันเทคโนโลยีพระจอมเกล้าเจ้าคุณทหารลาดกระบัง   6  2526   เกียร์สงขลาฯ  มหาวิทยาลัยสงขลานครินทร์   7  2527   เกียร์เชียงใหม่  มหาวิทยาลัยเชียงใหม่   8  2528   เกียร์ขอนแก่น  มหาวิทยาลัยขอนแก่น   9  2529   เกียร์ลาดกระบัง  สถาบันเทคโนโลยีพระจอมเกล้าเจ้าคุณทหารลาดกระบัง   10  2530   เกียร์เชียงใหม่  มหาวิทยาลัยเชียงใหม่   11  2531   เกียร์ขอนแก่น  มหาวิทยาลัยขอนแก่น   12  2532   เกียร์สงขลาฯ  มหาวิทยาลัยสงขลานครินทร์   13  2533   เกียร์ดงตาล   มหาวิทยาลัยเกษตรศาสตร์   14  2534    เกียร์บางมด  มหาวิทยาลัยเทคโนโลยีพระจอมเกล้าธนบุรี  15  2535 7-14 พฤศจิกายน 2535 เกียร์เชียงใหม่  มหาวิทยาลัยเชียงใหม่   ได้มีสถาบันการศึกษาเข้าร่วมการแข่งขันกีฬาเพิ่มมากขึ้น จึงเปลี่ยนแปลงชื่อเป็น “กีฬาเกียร์สัมพันธ์” (Gear Game)" โดยเริ่มใช้ชื่อว่า "กีฬาเกียร์สัมพันธ์ ครังที่ 1 (Gear Game 1)" 16  2536 6-13 พฤศจิกายน 2536 เกียร์ดงยาง  มหาวิทยาลัยสงขลานครินทร์   เปลี่ยนเป็นใช้ "กีฬาเกียร์สัมพันธ์ ครั้งที่ 16 (Gear Game 16)" โดยจำนวนครั้งต่อเนื่องจาก กีฬา 8 เกียร์เดิม 16  2537   เกียร์ลาดกระบัง  สถาบันเทคโนโลยีพระจอมเกล้าเจ้าคุณทหารลาดกระบัง   18  2538   เกียร์บางมดและเกียร์สยาม  มหาวิทยาลัยเทคโนโลยีพระจอมเกล้าธนบุรี และ มหาวิทยาลัยสยาม   19  2539   เกียร์ขอนแก่นและเกียร์มหานคร  มหาวิทยาลัยขอนแก่นและมหาวิทยาลัยเทคโนโลยีมหานคร   17* 2540   เกียร์เชียงใหม่  มหาวิทยาลัยเชียงใหม่   สนวท. ให้ถือว่านับเป็น "กีฬาเกียร์สัมพันธ์ ครั้งที่ 17 (Gear Game 17)" เนื่องจากมีการนับจำนวนครั้งที่จัดกีฬาเกียร์ผิดพลาดหลังจากการแข่งขันครั้งที่ 16 20  2541    เกียร์บูรพา  มหาวิทยาลัยบูรพา   21  2542   เกียร์ธรรมศาสตร์  มหาวิทยาลัยธรรมศาสตร์   22  2544    เกียร์ศรีนครินทรวิโรฒ  มหาวิทยาลัยศรีนครินทรวิโรฒ   23  2546   เกียร์เกษตรและเกียร์ชลประทาน  มหาวิทยาลัยเกษตรศาสตร์   24  2548  20 - 22 ตุลาคม 2548  เกียร์เชิงดอย  มหาวิทยาลัยเชียงใหม่   25  2550  24-27 ตุลาคม 2550  เกียร์พระเกี้ยว  จุฬาลงกรณ์มหาวิทยาลัย   26  2552  22 - 25 ตุลาคม 2552  วิศวะยูงทองเกมส์  มหาวิทยาลัยธรรมศาสตร์ ศูนย์รังสิต   27  2555  22 - 26 ตุลาคม 2555  กราฟเกมส์  มหาวิทยาลัยศรีนครินทรวิโรฒ   เว็บไซต์หลัก :geargame2011.swu.ac.th   Facebook :geargame2011 28  2558  5 - 9 มกราคม 2558  ดงยางเกมส์  มหาวิทยาลัยสงขลานครินทร์ วิทยาเขตหาดใหญ่   ภายใต้แนวความคิด “คล้องเกียร์ รวมใจ หาดใหญ่ สองเล”  เว็บไซต์หลัก : geargame28.eng.psu.ac.th   Facebook :geargame28 29  2560 25 - 28 ธันวาคม 2560  โฮมเกียร์เกมส์  มหาวิทยาลัยขอนแก่น  เนื่องจากเหตุการณ์การสวรรคตของพระบาทสมเด็จพระปรมินทรมหาภูมิพลอดุลยเดช เมื่อวันที่ 13 ตุลาคม 2559 ทำให้ที่ประชุมสหพันธ์นิสิต-นักศึกษาฯ มีมติเปลี่ยนแปลงการจัดแข่งขันกีฬาจากเดิม 3 - 7 มกราคม 2560 เป็น 25 - 28 ธันวาคม 256030256223-27 ธันวาคม 2562จ๊างเหล็กเกมส์มหาวิทยาลัยเชียงใหม่geargames30.eng.cmu.ac.th

 อ้างอิง 

หมวดหมู่:กิจกรรมมหาวิทยาลัย
หมวดหมู่:กีฬานักเรียนในประเทศไทย